paragraph_text: mini|Bivša neutralna zona između Iraka i Saudijske Arabije Saudijsko-iračka neutralna zona bila je površina 7,044 km<sup>2</sup> na granici između Saudijske Arabije i Iraka unutar koje granica između dvije zemlje nije bila dogovorena. Neutralna zona nastala je nakon Uqairskog protokola 1922. koji je definirao granicu između Iraka i sultanata Nedžd (država prethodnica Saudijske Arabije). Dogovor o podjeli neutralne zone postigli su irački i saudijski predstavnici 26. prosinca 1981., a odobrila ih je Nacionalna skupština Iraka 28. siječnja 1982. godine. Stvarna podjela teritorija izvršena je nepoznato vrijeme nakon postizanja sporazuma, najkasnije 30. srpnja 1982.